Landsréttur staðfesti í vikunni úrskurð Héraðsdóms Reykjavíkur um framsal á litháískum karlmanni til Litháen. Hann liggur þar undir grun um að hafa fyrir fjórum árum notfært sér bágindi fjögurra einstaklinga og fengið þá með blekkingum til að flytja kókaín til Íslands með því að fela það í líkama sínum.
Í úrskurði héraðsdóms kemur fram að maðurinn hafi um tíma verið í farbanni vegna framsalsbeiðninnar en hann hefur setið í gæsluvarðhaldi síðan í janúar.
Hann hefur verið til rannsóknar í fimm sakamálum hér á landi, meðal annars fyrir líkamsárás, frelsissviptingu og auðgunarbrot.
Maðurinn hefur ekki verið ákærður í neinum af þessum málum en virðist hafa reynt eftir fremsta megni að komast hjá framsali til Litháens.
Hanngaf þannigskýrslu hjá lögregluí byrjun mars þar sem hann játaði á sig sök í fimm málum og gekkst meðal annars undir DNA-próf í einu þeirra.
Í úrskurði héraðsdóms kemur fram að þetta hafi enga þýðingu fyrir úrlausn framsalsinsþví rannsókn hafi þegar verið hætt í þremur af þessum málum.
Maðurinn sagði í skýrslu sinni fyrir dómi að hann hefði kosið að vera í gæsluvarðhaldi á Íslandi þar sem hann væri þá í öruggu umhverfi og viðurkenndi að hafa farið huldu höfði hér á landi. Hann ætti hér nokkra vini en enga ættingja.
Bæði héraðsdómur og Landsréttur komust að þótt einhver mál væri til rannsóknar hér á landi bæri staðfesta þá ákvörðun dómsmálaráðuneytisins að framseljamanninn til Litháens.